title: Komisijas Īstenošanas regula (ES) 2021/1751 (2021. gada 1. oktobris), ar ko nosaka īstenošanas tehniskos standartus Eiropas Parlamenta un Padomes Direktīvas 2014/59/ES piemērošanai attiecībā uz vienotiem formātiem un veidnēm paziņojumiem par norakstīšanas un konvertācijas pilnvaru līgumiskās atzīšanas iekļaušanas neiespējamības konstatēšanu (Dokuments attiecas uz EEZ)

text:
                  4.10.2021

                  LV

                  Eiropas Savienības Oficiālais Vēstnesis

                  L 349/5

         KOMISIJAS ĪSTENOŠANAS REGULA (ES) 2021/1751
         (2021. gada 1. oktobris),
         ar ko nosaka īstenošanas tehniskos standartus Eiropas Parlamenta un Padomes Direktīvas 2014/59/ES piemērošanai attiecībā uz vienotiem formātiem un veidnēm paziņojumiem par norakstīšanas un konvertācijas pilnvaru līgumiskās atzīšanas iekļaušanas neiespējamības konstatēšanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu 2014/59/ES (2014. gada 15. maijs), ar ko izveido kredītiestāžu un ieguldījumu brokeru sabiedrību atveseļošanas un noregulējuma režīmu un groza Padomes Direktīvu 82/891/EEK un Eiropas Parlamenta un Padomes Direktīvas 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/ES, 2012/30/ES un 2013/36/ES, un Eiropas Parlamenta un Padomes Regulas (ES) Nr. 1093/2010 un (ES) Nr. 648/2012 (1), un jo īpaši tās 55. panta 8. punkta trešo daļu,
         tā kā:

                     (1)

                     Direktīvas 2014/59/ES 55. panta 1. punktā ir paredzēts, ka konkrētos apstākļos dalībvalstis nosaka prasību 1. panta 1. punkta b), c) un d) apakšpunktā minētajām iestādēm un vienībām iekļaut līguma noteikumu, kas paredz, ka tāda līguma vai instrumenta līgumslēdzēja puse, kurš rada saistības, atzīst, ka minētajām saistībām var piemērot norakstīšanas un konvertācijas pilnvaras.

                     (2)

                     Direktīvas 2014/59/ES 55. panta 2. punkta pirmajā daļā ir noteikts, ka dalībvalstīm ir jānodrošina, ka tad, ja šāda iestāde vai vienība konstatē, ka juridiski vai citādi ir neiespējams iekļaut šādu noteikumu (“līgumiskās atzīšanas neiespējamības konstatēšana”), minētajai iestādei vai vienībai ir noregulējuma iestādei jāpaziņo savs konstatējums.

                     (3)

                     Komisijai ir jāpieņem īstenošanas tehniskie standarti, lai precizētu vienotus formātus un veidnes šādai paziņošanai noregulējuma iestādēm.

                     (4)

                     Vienoti formāti un veidnes paziņošanai par līgumiskās atzīšanas neiespējamības konstatēšanu būtu jāizstrādā tā, lai nodrošinātu, ka noregulējuma iestādes visā Savienībā varētu jēgpilni un vienoti novērtēt šādu konstatējumu.

                     (5)

                     Lai uzlabotu datu kvalitāti un nodrošinātu salīdzināmību, paziņojuma veidnēs noteiktajiem datu posteņiem būtu jāatbilst vienotā datu punkta modelim. Vienota datu punkta modeļa izmantošana ir plaši izplatīta uzraudzības pārskatu sniegšanas prakse. Vienotajam datu punktu modelim būtu jāsastāv no datu posteņu strukturāla atveidojuma un jāidentificē visi attiecīgās darījumdarbības jēdzieni vienotam paziņojumam par līgumiskās atzīšanas neiespējamības konstatēšanu.

                     (6)

                     Lai garantētu paziņoto datu posteņu kvalitāti, konsekvenci un precizitāti, uz datu posteņiem būtu jāattiecina kopīgi validācijas noteikumi.

                     (7)

                     Validācijas noteikumi un datu punktu definīcijas to būtības dēļ tiek regulāri atjaunināti, lai nodrošinātu, ka tie vienmēr atbilst piemērojamajām regulatīvajām, analītiskajām un informācijas tehnoloģiju prasībām. Būtu jānosaka stingri kvalitātes kritēriji attiecībā uz detalizētu vienoto datu punktu modeli un detalizētiem kopīgajiem validācijas noteikumiem, ko Eiropas Banku iestāde elektroniski publicēs savā tīmekļa vietnē.

                     (8)

                     Šīs regulas pamatā ir īstenošanas tehnisko standartu projekts, ko Komisijai iesniegusi Eiropas Banku iestāde.

                     (9)

                     Eiropas Banku iestāde ir veikusi atklātu sabiedrisko apspriešanu par regulatīvo tehnisko standartu projektu, kas ir šīs regulas pamatā, izvērtējusi potenciālās saistītās izmaksas un ieguvumus un pieprasījusi saskaņā ar Eiropa Parlamenta un Padomes Regulas (ES) Nr. 1093/2010 (2) 37. pantu izveidotās Banku nozares ieinteresēto personu grupas konsultāciju,

               IR PIEŅĒMUSI ŠO REGULU.

            1. pants
            Informācija, kas jāsniedz paziņojumā par līgumiskās atzīšanas neiespējamības konstatēšanu
            Lai sniegtu paziņojumu saskaņā ar Direktīvas 2014/59/ES 55. panta 2. punkta pirmo daļu, minētās direktīvas 1. panta 1. punkta b), c) vai d) apakšpunktā minētā iestāde vai vienība iesniedz noregulējuma iestādei I pielikumā iekļautajās veidnēs norādīto informāciju. Minētās veidnes aizpilda saskaņā ar II pielikumā izklāstītajiem norādījumiem.

            2. pants
            Informācijas iesniegšanas formāts

               1.   Direktīvas 2014/59/ES 1. panta 1. punkta b), c) vai d) apakšpunktā minētās iestādes un vienības iesniedz šīs regulas 1. pantā minēto informāciju datu apmaiņas formātos un atveidojumos, ko noteikusi attiecīgā noregulējuma iestāde.

               2.   Iesniedzot šīs regulas 1. pantā minēto informāciju, Direktīvas 2014/59/ES 1. panta 1. punkta b), c) vai d) apakšpunktā minētās iestādes un vienības ievēro datu punktu definīcijas, kas iekļautas III pielikumā minētajā vienotā datu punktu modelī, un IV pielikumā minētos validācijas noteikumus.

            3. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 1. oktobrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 173, 12.6.2014., 190. lpp.

            (2)  Eiropas Parlamenta un Padomes Regula (ES) Nr. 1093/2010 (2010. gada 24. novembris), ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).

            I PIELIKUMS

                           N 00.01 – Paziņojuma identifikācija

                           Slejas

                        Identifikācija

                        0010

                           Rindas

                        Paziņojuma ID

                        0010

                        Paziņošanas datums

                        0020

                        Paziņojuma veids

                        0030

                        N01.01. un N01.02. veidņu atsauces datums

                        0040

                        N02.00. veidnes atsauces datums

                        0050

                        Piemērojamā valūta

                        0060

                        Iestādes vai vienības nosaukums

                        0070

                        Kods

                        0080

                        Koda veids

                        0090

                        Kontaktpersona

                        0100

                        E-pasts

                        0110

                        Tālrunis

                        0120

                           N 01.01 – Iekšējās rekapitalizācijas līgumiskās atzīšanas neiespējamība dalījumā pa līgumiem/instrumentiem

                           Paziņojuma veids

                           SAISTĪBU ID

                           BŪTISKS GROZĪJUMS?

                           GALĪGĀ TERMIŅA DATUMS

                           ATJAUNOJAMS?

                           ATJAUNOŠANAS BIEŽUMS

                           LĪGUMS/INSTRUMENTS

                           LĪGUMISKĀS ATZĪŠANAS NEIESPĒJAMĪBA

                           DARĪJUMA PARTNERIS

                           APRAKSTS

                           SAISTĪBU VEIDS

                           REGLAMENTĒJOŠIE TIESĪBU AKTI

                           MAKSĀTNESPĒJAS PAKĀPE SASKAŅĀ AR TREŠĀS VALSTS TIESĪBU AKTIEM

                           MAKSĀTNESPĒJAS PAKĀPE REĢISTRĀCIJAS DALĪBVALSTĪ

                           NOMINĀLĀ SUMMA GALVENAJĀ SĀKOTNĒJĀ VALŪTĀ

                           GALVENĀ SĀKOTNĒJĀ VALŪTA

                           NOMINĀLĀ SUMMA VIETĒJĀ VALŪTĀ

                           NOSACĪJUMI

                           KATEGORIJA

                           NOSACĪJUMU IZPILDES PAMATOJUMS

                           JURIDISKAIS ATZINUMS?

                           NOSAUKUMS

                           KODS

                           KODA VEIDS

                           VALSTS KODS

                        0010

                        0020

                        0030

                        0040

                        0050

                        0060

                        0070

                        0080

                        0090

                        0100

                        0110

                        0120

                        0130

                        0140

                        0150

                        0160

                        0170

                        0180

                        0190

                        0200

                        0210

                           N 01.02 – Iekšējās rekapitalizācijas līgumiskās atzīšanas neiespējamība dalījumā pa kategorijām

                           KATEGORIJA

                           SAISTĪBU KOPĒJĀ VĒRTĪBA VIETĒJĀ VALŪTĀ KATEGORIJĀ

                           KATEGORIJU / NOSACĪJUMU IZPILDES PAMATOJUMS

                           MAKSĀTNESPĒJAS PAKĀPE

                           PAMATĀ ESOŠO SAISTĪBU SKAITS

                        0010

                        0020

                        0030

                        0040

                        0050

                           N 02.00. – Saistību maksātnespējas klases

                           MAKSĀTNESPĒJAS PAKĀPE

                           TO KOPĒJO SAISTĪBU NOMINĀLĀ SUMMA, KAS PAŠLAIK PAZIŅOTAS NOREGULĒJUMA IESTĀDEI

                           KOPĒJO SAISTĪBU NEATMAKSĀTĀ SUMMA, KAS SARINDOTA PA PAKĀPĒM

                           TOSTARP: SAISTĪBAS, KAS IZLĒGTAS NO IEKŠĒJĀS REKAPITALIZĀCIJAS

                           TOSTARP: SAISTĪBAS, KO REGLAMENTĒ TREŠĀS VALSTS TIESĪBU AKTI

                           TOSTARP: SAISTĪBAS, KAS NAV IEKĻAUTAS LĪGUMISKAJĀ ATZĪŠANĀ

                           TOSTARP: SAISTĪBAS, KAS PAŠLAIK PAZIŅOTAS NOREGULĒJUMA IESTĀDEI

                        0010

                        0020

                        0030

                        0040

                        0050

                        0060

                        0070

            II PIELIKUMS
            Norādījumi par to, kā aizpildīt paziņojumu par norakstīšanas un konvertācijas pilnvaru līgumiskas atzīšanas neiespējamības konstatēšanu
            I DAĻA. VISPĀRĪGI NORĀDĪJUMI
            Šajā pielikumā sniegti norādījumi, kā iestādei vai vienībai jāpaziņo par norakstīšanas un konvertācijas pilnvaru līgumiskās atzīšanas neiespējamības konstatēšanu.
            Katrs paziņojums var attiekties uz vairākiem līgumiem/instrumentiem un/vai vairākām saistību kategorijām (ja piemērojams), kas atbilst nosacījumiem par iekšējās rekapitalizācijas līgumiskās atzīšanas neiespējamību, kā noteikts Direktīvas 2014/59/ES 55. panta 2. punkta pirmajā daļā.
            Iestāde vai vienība var iesniegt papildu apliecinošus dokumentus, tostarp juridisku atzinumu vai līguma kopiju, ja to uzskata par lietderīgu. Attiecīgā noregulējuma iestāde pieņem lēmumu par to, kā jāsniedz šāda papildu dokumentācija.
            Ja šajā pielikumā uzskaitītais informācijas lauks nav piemērojams konkrēta veida līgumiem un iestāde vai vienība to pierāda noregulējuma iestādei, tad iestādei vai vienībai nav jāsniedz informācija, kas uzskaitīta minētajā laukā.
            1.   Paziņojuma struktūra

            Paziņojumā ietverto informāciju sniedz, aizpildot šādas I pielikumā noteiktās veidnes:

                        a)

                        “Paziņojuma identifikācija” (N00.01), kas jāizmanto, lai sniegtu informāciju, ar kuru identificē pašu paziņojumu un iestādi vai vienību, kas sniedz paziņojumu noregulējuma iestādei;

                        b)

                        “Iekšējās rekapitalizācijas līgumiskās atzīšanas neiespējamība dalījumā pa līgumiem/instrumentiem” (N01.01), kas jāizmanto, lai sniegtu informāciju par saistībām, kas atbilst nosacījumiem par iekšējās rekapitalizācijas līgumiskās atzīšanas neiespējamību, kā noteikts Direktīvas 2014/59/ES 55. panta 2. punkta pirmajā daļā;

                        c)

                        “Iekšējās rekapitalizācijas līgumiskās atzīšanas neiespējamība dalījumā pa kategorijām” (N01.02), kas jāizmanto, lai sniegtu informāciju par saistību kategorijām, kuras atbilst nosacījumiem par iekšējās rekapitalizācijas līgumiskās atzīšanas neiespējamību, ja attiecīgā noregulējuma iestāde uzskata, ka ir jāprecizē saistību kategorijas, kā paredzēts Direktīvas 2014/59/ES 55. panta 7. punktā;

                        d)

                        “Saistību maksātnespējas klases” (N02.00), kas jāizmanto, lai sniegtu informāciju par saistību pakāpi saskaņā ar valsts tiesību aktiem maksātnespējas joma Direktīvas 2014/59/ES 55. panta 2. punkta piektās daļas nolūkos.

                  2.   Konsolidācijas tvērums

            Iestādes un vienības paziņojumu nosūta individuāli.
            II DAĻA. UZ KONKRĒTĀM VEIDNĒM ATTIECINĀMI NORĀDĪJUMI
            3.   N00.01 – Paziņojuma identifikācija

            3.1.   Norādes par konkrētām rindām

                        Rindas

                        Norādījumi

                        0010

                           Paziņojuma ID

                        Katram paziņojumam ir unikāls ID, ko sniedz paziņotāja iestāde vai vienība.
                        Paziņojuma ID norāda dalījumā pa paziņojumiem [informācijas iesniegšanu], nevis dalījumā pa saistībām vai kategorijām. Paziņojums ļauj iekļaut jebkuru saistību vai kategoriju skaitu, kas ir būtisks paziņojuma iesniegšanas brīdī.
                        Iestāde vai vienība norāda paziņojuma ID, kas ir unikāls katram paziņojumam.

                        0020

                           Paziņošanas datums

                        Iestādes un vienības norāda datumu, kad paziņojums tika nosūtīts noregulējuma iestādei.

                        0030

                           Paziņojuma veids
                            (1)

                        Iestādes un vienības šādi norāda to posteņu veidu, par kuriem paziņots attiecīgajā iesniegtajā informācijā:

                                    a)

                                    tikai līgumi/instrumenti (izmantojama tikai N01.01. veidne);

                                    b)

                                    tikai saistību kategorijas (izmantojama tikai N01.02. veidne);

                                    c)

                                    gan līgumi/instrumenti, gan saistību kategorijas (vienam paziņojumam izmantojama gan N01.01., gan N01.02. veidne).

                        0040

                           N01.01. un N01.02. veidnes atsauces datums

                        Iestādes un sabiedrības norāda N01.01. un N01.02. veidnē minētās informācijas atsauces datumu.

                        0050

                           N02.00. veidnes atsauces datums

                        Iestādes un vienības norāda N02.00. veidnē minētās informācijas atsauces datumu.

                        0060

                           Piemērojamā valūta

                        Iestādes un vienības norāda atsauces valūtu summām, kas minētas N01.01. veidnes 0130. slejā; N01.02. veidnes 0020. slejā; un N02.00. veidnē.
                        Šī vērtība attiecas uz tās dalībvalsts oficiālo valūtu, kurā paziņotāja iestāde ir inkorporēta. Vērtība atbilst ISO 4217 alfabētiskajam kodam.

                        0070

                           Iestādes vai vienības nosaukums

                        Paziņotājas iestādes vai vienības nosaukums.

                        0080

                           Kods

                        Paziņotājas iestādes vai vienības kods. Iestāžu gadījumā kods ir juridiskās personas identifikatora (LEI) burtciparu kods, kurā ir 20 zīmes. Citām vienībām kods ir LEI burtciparu kods, kurā ir 20 zīmes, vai, ja tas nav pieejams, Savienībā piemērojamai vienotai kodifikācijai atbilstošs kods, vai, ja tas nav pieejams, valsts kods.
                        Kods atbilst kodam, kas attiecībā uz to pašu iestādi vai vienību norādīts saskaņā ar Komisijas Īstenošanas regulu (ES) 2018/1624 (2). Koda laukam vienmēr ir kāda vērtība.

                        0090

                           Koda veids

                        Iestāde vai vienība precizē 0080. slejā uzrādīto kodu kā “LEI kodu” vai “kodu, kas nav LEI kods”. Koda veidam vienmēr ir viena no divām vērtībām.

                        0100

                           Kontaktpersona

                        Iestādes un vienības norāda tās personas vārdu, ar kuru jāsazinās, ja noregulējuma iestādei ir vajadzīgi precizējumi par paziņojumu.

                        0110

                           E-pasts

                        Iestādes un vienības norāda 0100. rindā “Kontaktpersona” minētās personas e-pasta adresi.

                        0120

                           Tālrunis

                        Iestādes un vienības norāda 0100. rindā “Kontaktpersona” minētās personas tālruņa numuru.

                  4.   N01.01 – Iekšējās rekapitalizācijas līgumiskās atzīšanas neiespējamība dalījumā pa līgumiem/instrumentiem

            4.1.   Vispārīgas piezīmes

            N01.01. veidni izmanto, lai individuāli iesniegtu paziņojumus par līgumiem. N01.01. veidne ļauj vienā paziņojumā iekļaut vairākus līgumus. Šo veidni izmanto, lai paziņotu par:

                        a)

                        līgumiem/instrumentiem, kas rada jaunas saistības: līgumiem/instrumentiem, kas nav iepriekš paziņoti noregulējuma iestādei;

                        b)

                        līgumiem/instrumentiem, ar kuriem groza spēkā esošās saistības: ja līgums vai instruments attiecībā uz spēkā esošajām saistībām ir iepriekš paziņots noregulējuma iestādei un ir novērtēts kā tāds, kas atbilst līgumiskās atzīšanas neiespējamības nosacījumam, grozošajiem līgumiem vai instrumentiem ir tāds pats saistību ID (0010. sleja), kā iepriekš paziņots, un pārējās slejas aizpilda tikai tad, ja tiek veiktas izmaiņas. Konkrētāk, 0020. sleju “Būtisks grozījums?” attiecīgā gadījuma aizpilda tikai attiecība uz līgumiem, ar kuriem groza spēkā esošās saistības;

                        c)

                        ārpusbilances posteņiem: iestādes un vienības norāda saistību maksātnespējas pakāpi, kas materializētos pēc ārpusbilances posteņa aktivizēšanas.

                  Ja dati nav pieejami vai nav piemērojami, iestādēm un vienībām neaizpilda šādas slejas: 0020., 0030., 0050., 0090., 0130., 0150. un 0210.
            4.2.   Norādījumi par konkrētām slejām

                        Slejas

                        Atsauces uz tiesību aktiem un norādes

                        0010

                        SAISTĪBU ID
                        Saistību ID ir paziņotājas iestādes vai vienības ģenerēts unikāls identifikators, ko izmanto visos paziņojumos, lai identificētu katru saistību. Iestāde vai vienība var izmantot saistību iekšējo kodu.

                        0020

                        BŪTISKS GROZĪJUMS?
                        Šis lauks jāaizpilda tikai par līgumiem/instrumentiem, ar kuriem groza spēkā esošās saistības. Iestāde vai vienība, kas sniedz paziņojumu, norāda, vai spēkā esošo saistību grozījumi tiek uzskatīti par būtiskiem.
                        Iestādes un vienības izmanto vienu no šādām vērtībām:

                                    —

                                    jā

                                    —

                                    nē

                        0030

                        GALĪGĀ TERMIŅA DATUMS
                        Datums, līdz kuram ir jāatmaksā visas saistības pamatsummas un procenti (pamatojoties uz darījuma līguma dokumentāciju).
                        Norāda beigu termiņa dienu, mēnesi un gadu. Norāda konkrētu datumu, ja minētā informācija ir pieejama, pretējā gadījumā izmanto attiecīgā mēneša pirmo dienu.

                        0040

                        ATJAUNOJAMS?
                        Iestādes un vienības izmanto vienu no šādām vērtībām:

                                    —

                                    jā

                                    —

                                    nē

                              Šo sleju aizpilda ar “jā”, ja līgumā ir iekļauts skaidrs noteikums par tā atjaunojamību.

                        0050

                        ATJAUNOŠANAS BIEŽUMS
                        Ja 0040. sleja ir aizpildīta ar “jā”, iestādes un vienības norāda termiņu atjaunošanas biežumu mēnešos.

                        0060–0130

                        LĪGUMS/INSTRUMENTS

                        0060

                        APRAKSTS
                        Iestādes un vienības sniedz līguma/instrumenta aprakstu, kas nepārsniedz 300 rakstzīmes. Šajā laukā ietver līguma/instrumenta galvenos raksturlielumus, kas nav ietverti citos šā paziņojuma laukos (piemēram, saistību mērķis/būtība, tas, vai instruments ir iekšēji rekapitalizējams saskaņā ar reglamentējošajiem trešās valsts tiesību aktiem).

                        0070

                        SAISTĪBU VEIDS
                        Iestādes un vienības identificē līgumu/instrumentu kā vienu no turpmāk minētajiem veidiem:

                                    a)

                                    starpbanku noguldījumi;

                                    b)

                                    noguldījumi pie klientiem, kas nav saistīti ar banku;

                                    c)

                                    atvasinātie instrumenti;

                                    d)

                                    aizņēmumi/finansējums;

                                    e)

                                    tirdzniecības finansējums;

                                    f)

                                    operatīvie pakalpojumi, kas nav kritiski svarīgi vienības darbībai;

                                    g)

                                    cits.

                              Ja ir piemērojams vairāk nekā viens veids, izvēlas to, kurš vislabāk raksturo līguma/instrumenta mērķi.

                        0080

                        REGLAMENTĒJOŠIE TIESĪBU AKTI
                        Iestādes un vienības norāda tās valsts ISO
                           3166-1 trīs burtu alfabētisko kodu, kuras tiesību akti reglamentē līgumu/instrumentu.

                        0090

                        MAKSĀTNESPĒJAS PAKĀPE SASKAŅĀ AR TREŠĀS VALSTS TIESĪBU AKTIEM
                        Iestāde vai vienība aizpilda vērtību, kas atbilst saistību pakāpei skalā no 1 līdz x, kur 1 ir vispakārtotākā klase, savukārt x – visaugstākās prioritātes klase, kā definēts attiecīgajos piemērojamajos saistību reglamentējošajos trešās valsts tiesību aktos.
                        Iestāde cenšas iegūt minēto pakāpi no attiecīgās trešās valsts noregulējuma iestādes vai, ja šādas oficiālas pakāpes nav, pati nosaka vērtību (skalā no 1 līdz x), pamatojoties uz saistību pakāpju sarindojumu saskaņā ar attiecīgajiem trešās valsts tiesību aktiem.

                        0100

                        MAKSĀTNESPĒJAS PAKĀPE REĢISTRĀCIJAS DALĪBVALSTĪ
                        Iestādes vai vienības aizpilda vērtību, kas atbilst saistības pakāpei skalā no 1 līdz x, kur 1 ir vispakārtotākā klase, savukārt x – visaugstākās prioritātes klase, kā definēts attiecīgajos tiesību aktos, kas piemērojami dalībvalstī, kurā paziņotāja iestāde vai vienība ir inkorporēta.

                        0110

                        NOMINĀLĀ SUMMA GALVENAJĀ SĀKOTNĒJĀ VALŪTĀ
                        Iestādes un vienības norāda saistību nominālo summu, kā noteikts līgumā/instrumentā.
                        Attiecībā uz pamatnolīgumiem iestādei vai vienībai būtu jānorāda maksimālā summa, ko tā plāno sasniegt saskaņā ar minēto pamatnolīgumu, vai maksimālā summa, kas atļauta saskaņā ar pamatnolīgumu.
                        Ja līgumam/instrumentam ir vairāk nekā viena valūta, iestādes un vienības uzrāda līgumā dominējošās valūtas nominālo summu.

                        0120

                        GALVENĀ SĀKOTNĒJĀ VALŪTA
                        Iestādes un vienības piešķir valūtas ISO kodu, kas atbilst saistību denominācijai saskaņā ar līgumu. Izmanto valūtas vienības trīs burtu kodu saskaņā ar ISO
                           4217.
                        Ja līgumam ir vairāk nekā viena valūta, iestādes un vienības uzrāda līgumā dominējošo valūtu.

                        0130

                        NOMINĀLĀ SUMMA VIETĒJĀ VALŪTĀ
                        Iestādes un vienības aizpilda šo sleju, ja 0110. slejā izmantotā valūta nav vietējā valūta valstī, kurā iestāde vai vienība ir inkorporēta. Iestādes un vienības izmanto ārvalstu valūtas maiņas kursu, kas ir spēkā paziņošanas dienā.

                        0140–0190

                        LĪGUMISKĀS ATZĪŠANAS NEIESPĒJAMĪBA

                        0140

                        NOSACĪJUMI
                        Iestādes un vienības nosaka nosacījumu(-us), saskaņā ar kuru(-iem) tās uzskata, ka ir juridiski vai citādi neiespējams iekļaut līguma noteikumu, kas norādīts Padomes Deleģētajā regulā (ES) 2021/1527 (3).
                        Iestādes un vienības norāda piemērojamo nosacījumu kombināciju (tās var uzrādīt tikai vienu nosacījumu vai visus piecus nosacījumus):

                                    a)

                                    (a) nosacījums – līguma klauzulas iekļaušana būtu pretrunā trešās valsts normatīvajiem vai administratīvajiem aktiem, kas reglamentē saistības;

                                    b)

                                    (b) nosacījums – līguma klauzulas iekļaušana būtu pretrunā skaidram un saistošam trešās valsts iestādes norādījumam;

                                    c)

                                    (c) nosacījums – saistības izriet no instrumentiem vai līgumiem, kas noslēgti saskaņā ar starptautiskām standartizētām klauzulām vai protokoliem, kurus iestāde vai vienība nevar grozīt;

                                    d)

                                    (d) nosacījums – saistības tiek reglamentētas ar līguma klauzulām, kuras iestādei vai vienībai ir jāpieņem, lai tā varētu piedalīties ārpussavienības struktūrā vai izmantot tās pakalpojumus, un kuras iestāde vai vienība nevar grozīt;

                                    e)

                                    (e) nosacījums – saistības ir pret komerciālu vai tirdzniecības kreditoru un attiecas uz tādu preču piegādi vai pakalpojumu sniegšanu, kas, lai gan nav kritiski svarīgas, tiek izmantotas iestādes vai vienības ikdienas operatīvajai darbībai, un iestāde vai vienība nevar grozīt līguma noteikumus.

                           Paziņo par visiem piemērojamiem nosacījumiem.

                        0150

                        KATEGORIJA
                        Iestādes un vienības attiecīgā gadījumā norāda saistību kategorijas, ko noteikusi attiecīgā noregulējuma iestāde saskaņā ar Direktīvas 2014/59/ES 55. panta 7. punktu.

                        0160

                        NOSACĪJUMU IZPILDES PAMATOJUMS
                        Iestādes un vienības skaidri apraksta iemeslus, kāpēc konstatēta līgumiskās atzīšanas neiespējamība, kura izriet no 0140. slejā uzrādītajiem nosacījumiem.
                        Šajā laukā ievadītā informācija ir būtiska, lai konstatētu, vai paziņotais līgums/instruments atbilst līgumiskās atzīšanas neiespējamības nosacījumiem, un tāpēc uz šīs informācijas pamata noregulējuma iestādes veic novērtējumu par iestādes konstatējumu.
                        Iestādes un vienības izvairās no pārāk īsa pamatojuma, piemēram, “Produktu nevar izmantot” vai “Konkurētspējas zudums”, un sniedz padziļinātāku pamatojumu, lai noregulējuma iestāde varētu pieņemt uz informāciju balstītu lēmumu.

                        0170

                        JURIDISKAIS ATZINUMS?
                        Iestādes un vienības informē noregulējuma iestādi, ja pastāv juridisks atzinums par šo saistību paziņoto neiespējamību.
                        Iestādes un vienības norāda vienu no šādām vērtībām:

                                    —

                                    jā

                                    —

                                    nē

                              Ja iestādes vai vienības norāda “jā“, tās nosūta juridisko atzinumu noregulējuma iestādei, izmantojot noregulējuma iestādes norādītos līdzekļus.

                        0180–0210

                        DARĪJUMA PARTNERIS
                        Iestādes un vienības norāda šo saistību darījuma partnera identitāti.

                        0180

                        NOSAUKUMS
                        Tiek norādīts atsevišķā darījuma partnera nosaukums.
                        Vairāku pušu līgumu gadījumā iestāde vai nu norāda galveno darījuma partneri vai izmanto vērtību “daudzpusējs līgums“.

                        0190

                        KODS
                        Kodam kā daļai no rindas identifikatora jābūt vienreizējam attiecībā uz katru paziņotāju vienību. Iestādēm kods ir LEI kods. Citām vienībām šis kods ir LEI kods vai, ja tas nav pieejams, valsts kods. Šis kods ir unikāls, un to vienmēr izmanto konsekventi visās veidnēs. Koda laukam vienmēr ir kāda vērtība.

                        0200

                        KODA VEIDS
                        Iestādes vai vienības identificē 0190. slejā uzrādīto koda veidu kā “LEI kods” vai “valsts kods”.

                        0210

                        VALSTS KODS
                        Iestādes vai vienības var norādīt arī valsts kodu, ja tās izmanto LEI kodu kā identifikatoru 0190. slejā “Kods”.

                  5.   N 01.02. – Iekšējās rekapitalizācijas līgumiskās atzīšanas neiespējamība dalījumā pa kategorijām

            5.1.   Vispārīgas piezīmes

            N01.02. veidni izmanto, lai iesniegtu informāciju par saistību kategoriju paziņošanu, ja attiecīgā noregulējuma iestāde to uzskata par nepieciešamu saskaņā ar Direktīvas 2014/59/ES 55. panta 7. punktu, lai precizētu saistību kategorijas, attiecībā uz kurām var panākt, ka tiek konstatēta līgumiskās atzīšanas noteikuma iekļaušanas neiespējamība.
            5.2.   Norādījumi par konkrētām slejām

                        Slejas

                        Atsauces uz tiesību aktiem un norādes

                        0010

                        KATEGORIJA
                        Iestādes un vienības norāda saistību kategoriju, ko saskaņā ar Direktīvas 2014/59/ES 55. panta 7. punktu noteikusi attiecīgā noregulējuma iestāde, kurai tā iesniedz paziņojumu.
                        Paziņojumā, kurā izmanto N01.02. veidni, var iekļaut tik daudz saistību kategoriju, cik nepieciešams.

                        0020

                        SAISTĪBU KOPĒJĀ VĒRTĪBA VIETĒJĀ VALŪTĀ KATEGORIJĀ
                        Iestādes un vienības norāda paredzamo saistību kopsummu par katru paziņoto kategoriju, kas norādīta 0010. slejā.
                        Summa ir aplēstā maksimālā summa, kas jāsasniedz saskaņā ar norādīto kategoriju 6 mēnešu laikposmā no paziņošanas dienas.
                        Summu izsaka tās dalībvalsts valūtā, kurā iestāde vai vienība ir inkorporēta.
                        Ja sešu mēnešu laikā pēc paziņojuma saņemšanas iestāde vai vienība konstatē, ka saistību vērtība kategorijā ir palielinājusies par vairāk nekā 10 % no paziņotās summas, tā iesniedz jaunu paziņojumu noregulējuma iestādei.

                        0030

                        KATEGORIJU/NOSACĪJUMU IZPILDES PAMATOJUMS
                        Iestādes un vienības paskaidro, kāpēc ir sniegts paziņojums par konkrēto saistību kategoriju.
                        Šis pamatojums kalpos par pamatu tam, lai noregulējuma iestāde novērtētu paziņojumu par līgumiskās atzīšanas neiespējamību.

                        0040

                        MAKSĀTNESPĒJAS PAKĀPE
                        Iestādes vai vienības aizpilda vērtības, kas atbilst saistību pakāpei katrā kategorijā 0010. slejā skalā no 1 līdz x, kur 1 ir vispakārtotākā klase, savukārt x – visaugstākās prioritātes klase, kā definēts attiecīgajos tiesību aktos, kas piemērojami dalībvalstī, kurā paziņotāja iestāde vai vienība ir inkorporēta.

                        0050

                        PAMATĀ ESOŠO SAISTĪBU SKAITS
                        Iestādes un vienības norāda aplēsto maksimālo līgumu/instrumentu skaitu, kas jātur attiecīgajā saistību kategorijā 6 mēnešu laikposmā no paziņošanas dienas.

                  6.   N 02.00. – Saistību maksātnespējas klases

            6.1.   Vispārīgas piezīmes

            Iestādes vai vienības aizpilda N02.00. veidni ar atsauci uz pēdējo ceturksni, par kuru ir pieejami dati (4), izņemot 0070. slejā norādītās vērtības.
            Pēc noklusējuma šajā veidnē paziņotās summas ir neatmaksātās vērtības, izņemot 0070. sleju. Prasības vai instrumenta neatmaksātā summa ir prasības vai instrumenta kopējās pamatsummas un uzkrāto procentu summa. Neatmaksātā summa, par ko jāveic maksājums, ir vienāda ar tās prasības vērtību, kuru kreditors varētu iesniegt maksātnespējas procedūrā. Vērtībām 0070. slejā būtu jāatspoguļo kopējā summa, kas paziņota N01.01. un N01.02. veidnē, un tāpēc tai vajadzētu būt maksimālajai paredzamajai vērtībai, kas jāsasniedz saskaņā ar pašlaik paziņotajiem līgumiem/instrumentiem un/vai kategorijām.
            Attiecībā uz ārpusbilances posteņiem iestādes un vienības norāda saistību maksātnespējas pakāpi, kas materializētos pēc ārpusbilances posteņa aktivizēšanas.
            Visas šajā veidnē norādītās vērtības norāda tās dalībvalsts valūtā, kurā iestāde vai vienība ir inkorporēta.
            6.2.   Norādījumi par konkrētām slejām

                        Slejas

                        Atsauces uz tiesību aktiem un norādes

                        0010

                        MAKSĀTNESPĒJAS PAKĀPE
                        Iestādes vai vienības aizpilda vērtību, kas atbilst saistības pakāpei skalā no 1 līdz x, kur 1 ir vispakārtotākā klase, savukārt x – visaugstākās prioritātes klase, kā definēts attiecīgajos valsts tiesību aktos, kas piemērojami dalībvalstī, kurā iestāde vai vienība ir inkorporēta.
                        N02.00. veidnē iekļauj rindu par katru maksātnespējas pakāpi, kas norādīta N01.01. veidnes 0100. slejā un N01.02. veidnes 0040. slejā.

                        0020

                        KOPĒJO SAISTĪBU NEATMAKSĀTĀ SUMMA, KAS SARINDOTA PA PAKĀPĒM
                        Visu saistību kopējo neatmaksāto summu attiecībā uz maksātnespējas prioritāti norāda 0010. slejā.

                        0030

                        TOSTARP: SAISTĪBAS, KO REGLAMENTĒ TREŠĀS VALSTS TIESĪBU AKTI
                        Šajā slejā norāda to saistību neatmaksāto summu, kuras reglamentē trešās valsts tiesību akti.

                        0040

                        TOSTARP: SAISTĪBAS, KAS NAV IEKĻAUTAS LĪGUMISKAJĀ ATZĪŠANĀ
                        Šajā slejā norāda visu to saistību neatmaksāto summu, kuras reglamentē trešās valsts tiesību akti un kas neietver iekšējās rekapitalizācijas klauzulas līgumisku atzīšanu, kā noteikts Direktīvas 2014/59/ES 55. panta 1. punktā. Šī vērtība būs neatmaksātā summa.
                        Šo vērtību aprēķinās kā visu to saistību summu, kas atbilst šādiem nosacījumiem:

                                    a)

                                    saistības joprojām ir spēkā esošas;

                                    b)

                                    saistības reglamentē trešās valsts tiesību akti;

                                    c)

                                    saistības neietver līguma atzīšanas noteikumu, kā noteikts Direktīvas 2014/59/ES 55. panta 1. punktā;

                                    d)

                                    saistības nav izslēgtas no iekšējās rekapitalizācijas;

                                    e)

                                    saistības nav noguldījum, kā minēts Direktīvas 2014/59/ES 108. panta a) punktā.

                        0050

                        TOSTARP: SAISTĪBAS, KAS PAŠLAIK PAZIŅOTAS NOREGULĒJUMA IESTĀDEI
                        Šajā slejā iekļauj visu to saistību un/vai saistību kategoriju neatmaksātās summas, kas uzrādītas šā paziņojuma N01.01. un N01.02. veidnēs.

                        0060

                        TOSTARP: SAISTĪBAS, KAS IZLĒGTAS NO IEKŠĒJĀS REKAPITALIZĀCIJAS
                        Šajā slejā iekļauj saistības, kas ir izslēgtas no iekšējās rekapitalizācijas instrumenta piemērošanas saskaņā ar Direktīvas 2014/59/ES 44. panta 2. punktu vai uz kurām varētu attiekties kāds no minētās direktīvas 44. panta 3. punkta uzskaitītajiem nosacījumiem.

                        0070

                        TO KOPĒJO SAISTĪBU NOMINĀLĀ SUMMA, KAS PAŠLAIK PAZIŅOTAS NOREGULĒJUMA IESTĀDEI
                        Šajā slejā atspoguļo to saistību un/vai saistību kategoriju nominālo un/vai maksimālo paredzamo summu kopsummu (summa), kas uzrādītas šā paziņojuma N01.01. un N01.02. veidnēs.

               (1)  N02.00. veidne ir jāiesniedz visos a), b) un c) punktā aprakstītajos gadījumos.

               (2)  Komisijas Īstenošanas regula (ES) 2018/1624 (2018. gada 23. oktobris), ar ko saskaņā ar Eiropas Parlamenta un Padomes Direktīvu 2014/59/ES nosaka īstenošanas tehniskos standartus attiecībā uz procedūrām, standarta veidlapām un veidnēm informācijas sniegšanai kredītiestāžu un ieguldījumu brokeru sabiedrību noregulējuma plānu vajadzībām un atceļ Komisijas Īstenošanas regulu (ES) 2016/1066 (OV L 277, 7.11.2018., 1. lpp.).

               (3)  Komisijas Deleģētā regula (ES) 2021/1527 (2021. gada 31. maijs), ar ko Eiropas Parlamenta un Padomes Direktīvu 2014/59/ES papildina attiecībā uz regulatīvajiem tehniskajiem standartiem par norakstīšanas un konvertācijas pilnvaru līgumisku atzīšanu (OV L 329, 17.9.2021., 2. lpp.).

               (4)  Pēdējais ceturksnis, par kuru ir pieejami dati, atbilst nosūtīšanas datumiem ceturkšņa pārskatu sniegšanai: 12. maijs (atsauces datums – 31. marts), 11. augusts (atsauces datums – 30. jūnijs), 11. novembris (atsauces datums – 30. septembris) un 11. februāris (atsauces datums – 31. decembris).

            III PIELIKUMS
            Vienots datu punktu modelis
            Visus šīs regulas pielikumos noteiktos datu posteņus pārveido vienotā datu punktu modelī, kas veido pamatu vienādām IT sistēmām iestādēs un noregulējuma iestādēs.
            Vienotais datu punktu modelis atbilst šādiem kritērijiem:

                        a)

                        tas nodrošina visu šīs regulas pielikumos noteikto datu posteņu strukturētu atveidojumu;

                        b)

                        tas aptver visus šīs regulas pielikumos noteiktos darījumu jēdzienus;

                        c)

                        tas nodrošina datu vārdnīcu, kurā identificēti tabulas apzīmējumi, ordinātas apzīmējumi, ass apzīmējumi, domēnu apzīmējumi, dimensiju apzīmējumi un elementu apzīmējumi;

                        d)

                        tas nodrošina rādītājus, ar ko definē datu punktu īpašības vai apmēru;

                        e)

                        tas nodrošina datu punktu definīcijas, kuras izteiktas kā īpašību salikums, kas viennozīmīgi identificē finanšu koncepciju;

                        f)

                        tas ietver visas attiecīgās tehniskās specifikācijas, kas nepieciešamas, lai izstrādātu IT ziņošanas risinājumus, kas radītu vienotus datus noregulējuma jomā.

            IV PIELIKUMS
            Validācijas noteikumi
            I pielikumā noteiktajiem datu posteņiem piemēro validācijas noteikumus, ar kuriem nodrošina datu kvalitāti un konsekvenci. Šie validācijas noteikumi atbilst šādiem kritērijiem:

                        a)

                        tie definē loģiskās attiecības starp attiecīgajiem datu punktiem;

                        b)

                        tie ietver filtrus un priekšnosacījumus, ar ko nosaka datu kopumu, kam piemēro validācijas noteikumus;

                        c)

                        ar tiem pārbauda iesniegto datu konsekvenci;

                        d)

                        ar tiem pārbauda iesniegto datu precizitāti;

                        e)

                        ar tiem nosaka standartvērtības, ko piemēro tad, ja attiecīgā informācija nav iesniegta.


title: Komisijas Īstenošanas regula (ES) 2022/672 (2022. gada 22. aprīlis), ar ko attiecībā uz jaunā pārtikas produkta trans-resveratrola (no mikrobiāla avota) specifikācijām groza Īstenošanas regulu (ES) 2017/2470 (Dokuments attiecas uz EEZ)

text:
                  25.4.2022

                  LV

                  Eiropas Savienības Oficiālais Vēstnesis

                  L 122/24

         KOMISIJAS ĪSTENOŠANAS REGULA (ES) 2022/672
         (2022. gada 22. aprīlis),
         ar ko attiecībā uz jaunā pārtikas produkta trans-resveratrola (no mikrobiāla avota) specifikācijām groza Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienībā tirgū drīkst laist tikai tādus jaunos pārtikas produktus, kas ir atļauti un iekļauti jauno pārtikas produktu Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Īstenošanas regulas (ES) 2017/2470 pielikumā ietvertajā Savienības sarakstā trans-resveratrols no sintētiska un mikrobiāla avota ir iekļauts kā atļauts jaunais pārtikas produkts.

                     (4)

                     Saskaņā ar Eiropas Parlamenta un Padomes Regulas (EK) Nr. 258/97 (3) 5. pantu jaunais pārtikas produkts – no mikrobiāla avota iegūts trans-resveratrols – ir atļauts kā jauna pārtikas produktu sastāvdaļa izmantošanai pieaugušajiem paredzētos uztura bagātinātājos kapsulu vai tablešu veidā, kas definēti Eiropas Parlamenta un Padomes Direktīvā 2002/46/EK (4), pamatojoties uz tā būtisko līdzvērtīgumu no Japānas dižsūrenes (Fallopia japonica) iegūtajam resveratrolam, kurš lietots pirms 1997. gada 15. maija.

                     (5)

                     Komisijas Īstenošanas lēmums (ES) 2016/1190 (5) atbilstoši (EK) Nr. 258/97 atļāva Savienības tirgū kā jaunu pārtikas produktu sastāvdaļu laist sintētisko trans-resveratrolu, ko paredzēts izmantot arī Direktīvā 2002/46/EK definētajos pieaugušajiem paredzētos uztura bagātinātājos kapsulu un tablešu veidā.

                     (6)

                     Ar Komisijas Īstenošanas regulu (ES) 2021/51 (6) tika mainīti trans-resveratrola lietošanas nosacījumi. Konkrētāk, ir atcelti ierobežojumi attiecībā uz jauno pārtikas produktu saturošu uztura bagātinātāju piegādes formām.

                     (7)

                     2021. gada 29. jūlijā uzņēmums Evolva AG (“pieteikuma iesniedzējs”) saskaņā ar Regulas (ES) 2015/2283 10. panta 1. punktu Komisijai iesniedza pieteikumu, kurā lūgts veikt izmaiņas no mikrobiāla avota iegūta trans-resveratrola specifikācijās. Pieteikuma iesniedzējs lūdza atcelt prasību, ka 100 % S. cerevisiae producētā jaunā pārtikas produkta daļiņu jābūt mazākām par 62,23 mikrometriem (< 62,23 μm).

                     (8)

                     Pieteikuma iesniedzējs pieprasījumu pamato ar to, ka izmaiņas ir nepieciešamas, lai ņemtu vērā no mikrobiāla avota iegūta trans-resveratrola daļiņu lieluma variācijas tā ražošanas procesā un pārstrādē izmantošanai uztura bagātinātājos. Pieprasījuma pamatošanai pieteikuma iesniedzējs iesniedza analītiskus datus, kas pierāda, ka no mikrobiāla avota iegūta trans-resveratrola daļiņu lieluma profils ir salīdzināms ar daļiņu lieluma profilu Eiropas Pārtikas nekaitīguma iestādes (“Iestāde”) (7) izvērtētajam ķīmiski sintezētajam trans-resveratrolam, attiecībā uz kuru jauno pārtikas produktu Savienības sarakstā nav iekļautas prasības par daļiņu lielumu.

                     (9)

                     Komisija uzskata, ka pieprasītais Savienības saraksta atjauninājums nevar ietekmēt cilvēka veselību un ka nekaitīguma izvērtējums, ko saskaņā ar Regulas (ES) 2015/2283 10. panta 3. punktu veic Iestāde, nav nepieciešams, jo lūgums atcelt prasību par daļiņu lielumu no mikrobiāla avota iegūtam trans-resveratrolam nemaina tā nekaitīguma profilu, jo pieteikuma iesniedzēja iesniegtie analītiskie pierādījumi liecina, ka tā daļiņu lieluma sadalījuma profils ir salīdzināms ar Iestādes izvērtētā ķīmiski sintezētā trans-resveratrola daļiņu lieluma sadalījuma profilu.

                     (10)

                     Pieteikumā sniegtā informācija ir pietiekama, lai konstatētu, ka lūgtās izmaiņas trans-resveratrola specifikācijās atbilst Regulas (ES) 2015/2283 12. panta prasībām un būtu jāapstiprina.

                     (11)

                     Tāpēc Īstenošanas regulas (ES) 2017/2470 pielikums būtu attiecīgi jāgroza.

                     (12)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 22. aprīlī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Eiropas Parlamenta un Padomes Regula (EK) Nr. 258/97 (1997. gada 27. janvāris), kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            (4)  Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            (5)  Komisijas Īstenošanas lēmums (ES) 2016/1190 (2016. gada 19. jūlijs), ar ko trans-resveratrolu atļauj laist tirgū kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97 (OV L 196, 21.7.2016., 53. lpp.).

            (6)  Komisijas Īstenošanas regula (ES) 2021/51 (2021. gada 22. janvāris), ar ko atbilstoši Eiropas Parlamenta un Padomes Regulai (ES) 2015/2283 atļauj mainīt jaunā pārtikas produkta trans-resveratrola lietošanas nosacījumus un groza Komisijas Īstenošanas regulu (ES) 2017/2470 (OV, L 23, 25.1.2021., 10. lpp.).

            (7)  EFSA Journal 2016;14(1):4368.

            PIELIKUMS
            Īstenošanas regulas (ES) 2017/2470 pielikuma 2. tabulā (“Specifikācijas”) ierakstu par trans-resveratrolu aizstāj ar šādu:

                           Atļautais jaunais pārtikas produkts

                           Specifikācijas

                           “Trans-resveratrols

                              Apraksts/definīcija

                              Sintētiskais
                              trans-resveratrols ir kristāliska viela netīri baltā līdz bēšā krāsā.
                           Ķīmiskais nosaukums 5-[(E)-2-(4-hidroksifenil)etenil]benzol-1,3-diols
                           Ķīmiskā formula: C14H12O3

                           Molekulmasa: 228,25 Da

                              CAS Nr.: 501-36-0

                              Tīrība

                              Trans-resveratrols: ≥ 98 %–99 %
                           Kopējais blakusproduktu (saistīto vielu) saturs: ≤ 0,5 %
                           Jebkura atsevišķa saistītā viela: ≤ 0,1 %
                           Sulfātpelni: ≤ 0,1 %
                           Zudums pēc žāvēšanas: ≤ 0,5 %

                              Smagie metāli

                           Svins: ≤ 1,0 ppm
                           Dzīvsudrabs: ≤ 0,1 ppm
                           Arsēns: ≤ 1,0 ppm

                              Piemaisījumi

                           Diizopropilamīns: ≤ 50 mg/kg

                              Mikrobiālais avots: ģenētiski modificēts Saccharomyces cerevisiae celms
                           Izskats: netīri balts līdz viegli dzeltenīgs pulveris

                              Trans-resveratrola saturs: min. 98 % (no sausnas masas)
                           Pelni: maks. 0,5 masas %
                           Mitrums: maks. 3 masas %”


title: Komisijas Īstenošanas regula (ES) 2022/673 (2022. gada 22. aprīlis), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū zeltaino pupiņu (Vigna radiata) proteīnu un groza Komisijas Īstenošanas regulu (ES) 2017/2470 (Dokuments attiecas uz EEZ)

text:
                  25.4.2022

                  LV

                  Eiropas Savienības Oficiālais Vēstnesis

                  L 122/27

         KOMISIJAS ĪSTENOŠANAS REGULA (ES) 2022/673
         (2022. gada 22. aprīlis),
         ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū zeltaino pupiņu (Vigna radiata) proteīnu un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienībā tirgū drīkst laist tikai tādus jaunos pārtikas produktus, kas ir atļauti un iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Uzņēmums Eat Just, Inc. (“pieteikuma iesniedzējs”) 2020. gada 10. martā saskaņā ar Regulas (ES) 2015/2283 10. panta 1. punktu iesniedza Komisijai pieteikumu atļaut kā jaunu pārtikas produktu Savienības tirgū laist zeltaino pupiņu proteīnu. Pieteikuma iesniedzējs lūdza atļaut zeltaino pupiņu proteīnu, kas izvilkts no Vigna radiata auga sēklām, lietot olbaltumvielu produktos (izņemot piena produktu analogus un dzērienu baltinātājus), kas paredzēti visām lietotāju grupām. Olbaltumvielu produktu kategorija attiecas uz olbaltumvielu analogiem vai aizstājējiem, kas aizstāj standarta produktus, piemēram, gaļu, zivis vai olas.

                     (4)

                     2020. gada 10. martā pieteikuma iesniedzējs arī lūdza Komisiju piešķirt īpašniekdatu aizsardzību vairākiem pieteikuma pamatošanai iesniegtiem datiem, proti, analītiskajiem datiem par fitīnskābi, lektīniem, tripsīna inhibitoriem, cianogēniskajiem glikozīdiem un tanīniem (3).

                     (5)

                     2020. gada 5. augustā Komisija saskaņā ar Regulas (ES) 2015/2283 10. panta 3. punktu apspriedās ar Eiropas Pārtikas nekaitīguma iestādi (“Iestāde”) un lūdza to sniegt zinātnisku atzinumu, veicot novērtējumu, vai zeltaino pupiņu proteīns ir piemērots kā jauns pārtikas produkts.

                     (6)

                     2021. gada 14. septembrī Iestāde saskaņā ar Regulas (ES) 2015/2283 11. pantu pieņēma zinātnisku atzinumu “Zeltaino pupiņu proteīna kā jauna pārtikas produkta nekaitīgums saskaņā ar Regulu (ES) 2015/2283” (4).

                     (7)

                     Atzinumā Iestāde secināja, ka zeltaino pupiņu proteīns, lietots, ievērojot pieteikumā ierosinātos lietošanas nosacījumus, ir nekaitīgs. Tāpēc ar šo Iestādes atzinumu pietiek, lai varētu konstatēt, ka zeltaino pupiņu proteīns, lietots visām lietotāju grupām, kā pārtikas sastāvdaļu pievienojot olbaltumvielu produktiem, izņemot piena produktu analogus un dzērienu baltinātājus, atbilst prasībām, kas noteiktas Regulas (ES) 2015/2283 12. panta 1. punktā.

                     (8)

                     Iestāde, pamatojoties uz ierobežotiem publicētiem pierādījumiem par pārtikas alerģiju, ko izraisa zeltaino pupiņu proteīnu patēriņš, un pamatojoties uz pierādījumiem, kas demonstrē, ka zeltaino pupiņu proteīni satur vairākus iespējami alergēniskus proteīnus, atzinumā secināja, ka šā jaunā pārtikas produkta patēriņš var radīt sensibilizāciju. Ņemot vērā, ka līdz šim gūtie pierādījumi tam, ka zeltaino pupiņu proteīna patēriņš būtu tieši sasaistīts ar primāras sensibilizācijas gadījumiem, ir apšaubāmi, Komisija uzskata, ka atļauto jauno pārtikas produktu Savienības sarakstā īpašas marķēšanas prasības attiecībā uz zeltaino pupiņu proteīnu potenciālu radīt primāru sensibilizāciju nebūtu jāiekļauj.

                     (9)

                     Izmantojot pierādījumu svara pieeju, kuras pamatā ir ierobežoti pētījumi un pieteikuma iesniedzēja veikta viena proteīnu sekvenču homoloģijas analīze starp zeltaino pupiņu proteīnu un sojas pupu, zemesriekstu un lupīnu proteīniem, Iestāde savā atzinumā ir atzinusi, ka zeltaino pupiņu proteīna patēriņš potenciāli spēj izraisīt alerģiskas reakcijas cilvēkiem, kam ir alerģija pret sojas pupām, zemesriekstiem, lupīnām un bērzu ziedputekšņiem. Tomēr trūkst in vivo eksperimentāli iegūtu vai epidemioloģisku papildu pierādījumu, kas parasti vajadzīgi, lai apstiprinātu vai izslēgtu iespējamību, ka lietotājiem varētu izpausties konstatētais krusteniskās reakcijas risks. Ņemot vērā šādu pierādījumu trūkumu, Komisija uzskata, ka pašlaik ir maz ticams, ka zeltaino pupiņu proteīni lietotājiem izraisītu krustenisko reakciju ar sojas pupām, zemesriekstiem, lupīnām un bērzu ziedputekšņiem, un tāpēc šajā sakarā atļauto jauno pārtikas produktu Savienības sarakstā īpašas marķēšanas prasības nebūtu jāiekļauj.

                     (10)

                     Atzinumā Iestāde atzīst, ka bez pieteikuma iesniedzēja iesniegtajiem analītiskajiem īpašniekdatiem par fitīnskābi, lektīniem, tripsīna inhibitoriem, cianogēniskajiem glikozīdiem un tanīniem tā nebūtu varējusi nonākt pie secinājumiem par zeltaino pupiņu proteīna nekaitīgumu.

                     (11)

                     Pieteikuma iesniedzējs paziņoja, ka pieteikuma iesniegšanas brīdī tam bija īpašumtiesības un ekskluzīvas tiesības atsaukties uz zinātniskajiem pierādījumiem, kas tika iesniegti vienlaikus ar pieteikumu. Tāpēc trešās personas nevar minētajiem datiem ne likumīgi piekļūt, ne tos izmantot, ne uz tiem atsaukties.

                     (12)

                     Komisija novērtēja visu pieteikuma iesniedzēja sniegto informāciju un konstatēja, ka pieteikuma iesniedzējs Regulas (ES) 2015/2283 26. panta 2. punktā noteikto prasību izpildi ir pamatojis pietiekami. Tāpēc pieteikuma iesniedzēja dokumentācijas dati, uz kuru pamata Iestāde noteikusi jaunā pārtikas produkta nekaitīgumu, izdarījusi secinājumus par zeltaino pupiņu proteīna nekaitīgumu un bez kuriem Iestāde jauno pārtikas produktu nebūtu varējusi novērtēt, Iestādei piecus gadus pēc šīs regulas spēkā stāšanās dienas nebūtu jāizmanto neviena cita vēlāka pieteikuma iesniedzēja labā. Līdz ar to minētajā periodā Savienības tirgū laist zeltaino pupiņu proteīnu būtu jāatļauj tikai pieteikuma iesniedzējam.

                     (13)

                     Tomēr, lai gan zeltaino pupiņu proteīna atļaujas izmantošana un tiesības atsaukties uz pieteikuma iesniedzēja dokumentācijā ietvertajiem datiem ir vienīgi pieteikuma iesniedzējam, tas citiem pieteikuma iesniedzējiem neliedz pieteikties uz atļauju laist tirgū to pašu jauno pārtikas produktu ar nosacījumu, ka pieteikuma pamatā ir likumīgi iegūta informācija, kas pamato šādas atļaujas piešķiršanu saskaņā ar Regulu (ES) 2015/2283.

                     (14)

                     Tāpēc Regulas (ES) 2017/2470 pielikums būtu attiecīgi jāgroza.

                     (15)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470, iekļauj zeltaino pupiņu proteīnu, kura specifikācijas dotas šīs regulas pielikumā.

               2.   Piecus gadus no šīs regulas spēkā stāšanās dienas tikai sākotnējam pieteikuma iesniedzējam,
               uzņēmumam Eat Just, Inc.;
               adrese: 2000 Folsom Street San Francisco, CA 94110 USA,
               ir atļauts Savienības tirgū laist 1. punktā minēto jauno pārtikas produktu, ja vien vēlāk atļauju attiecībā uz jauno pārtikas produktu nesaņem cits pieteikuma iesniedzējs, neizmantojot atsauces uz datiem, kas aizsargāti saskaņā ar 2. pantu, vai vienojoties ar pieteikuma iesniedzēju.

               3.   Šā panta 1. punktā minētajā Savienības saraksta ierakstā iekļauj pielikumā noteiktos lietošanas nosacījumus un marķēšanas prasības.

            2. pants
            Pieteikuma dokumentācijā iekļautie dati, uz kuru pamata Iestāde ir novērtējusi zeltaino pupiņu proteīnu un kurus pieteikuma iesniedzējs ir norādījis kā īpašniekdatus un kā tādus, bez kuriem šis jaunais pārtikas produkts nevarētu tikt atļauts, tāpēc atbilst Regulas (ES) 2015/2283 26. panta 2. punktā noteiktajām prasībām, un tos bez pieteikuma iesniedzēja piekrišanas neizmanto neviena cita pieteikuma iesniedzēja labā piecus gadus pēc šīs regulas spēkā stāšanās dienas.

            3. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 22. aprīlī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Cianogēnisko glikozīdu analīžu rezultāti (nav publicēti)
         Sayre_2021 kopsavilkums par cianogēniskajiem glikozīdiem (nav publicēts)
         Lektīnu analīžu rezultāti (nav publicēti)
         “CoAs Phytic acid MB flour 5 batches” (nav publicēts)
         “CoAs Phytic acid MBP 5 batches” (nav publicēts)
         Tanīnu analīžu rezultāti (nav publicēti)
         “CoAs Trypsin Inhibitors MB flour 5 batches” (nav publicēts)
         “CoAs Trypsin Inhibitors MBP 5 batches” (nav publicēts)

            (4)  EFSA Journal 2021;19(10):6846.

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā (“Atļautie jaunie pārtikas produkti”) iekļauj šādu ierakstu:

                                    Atļautais jaunais pārtikas produkts

                                    Jaunā pārtikas produkta lietošanas nosacījumi

                                    Īpašas papildu marķēšanas prasības

                                    Citas prasības

                                    Datu aizsardzība

                                    “Zeltaino pupiņu (Vigna radiata) proteīns

                                       Konkrēta pārtikas kategorija

                                       Maksimālais līmenis

                                    Jaunā pārtikas produkta nosaukums to saturošu pārtikas produktu marķējumā – “proteīns no zeltainajām pupiņām Vigna radiata”.

                                    Atļauts no 2022. gada 15. maija. Šī iekļaušana ir pamatota ar patentētiem zinātniskiem pierādījumiem un zinātniskiem datiem, kas aizsargāti saskaņā ar Regulas (ES) 2015/2283 26. pantu.
                                    Pieteikuma iesniedzējs: Eat Just, Inc., 2000 Folsom Street San Francisco, CA 94110 ASV. Datu aizsardzības periodā jauno pārtikas produktu – zeltaino pupiņu proteīnu – laist Savienības tirgū ir atļauts tikai uzņēmumam Eat Just, Inc., ja vien vēlāk atļauju attiecībā uz jauno pārtikas produktu nesaņem cits pieteikuma iesniedzējs, bez atsauces uz patentētajiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai vienojoties ar uzņēmumu Eat Just, Inc.
                                    Datu aizsardzības termiņa beigu datums: 2027. gada 15. maijs.”

                                    Olbaltumvielu produkti

                                    20 g/100 g

                        2)

                        pielikuma 2. tabulā (“Specifikācijas”) iekļauj šādu ierakstu:

                                    Atļautais jaunais pārtikas produkts

                                    Specifikācijas

                                    “Zeltaino pupiņu (Vigna radiata) proteīns

                                       Apraksts/definīcija

                                    Jaunais pārtikas produkts ir zeltaino pupiņu proteīna pulveris, kas izvilkts no Vigna radiata auga sēklām vairākos apstrādes posmos, pēc kuriem veikta pasterizācija un žāvēšana ar izsmidzināšanu.

                                       Parametri/sastāvs

                                    Mitrums: ≤ 6 %
                                    Olbaltums (masas %) (a): ≥ 84 %
                                    Pelni (masas %): ≤ 6,0 %
                                    Tauki (masas %): ≤ 5,5 %
                                    Ogļhidrāti (masas %): ≤ 5,0 (noteikts, veicot aprēķinu)

                                       Mikrobioloģiskie kritēriji

                                    Aerobo mikroorganismu koloniju skaits: < 5 000  KVV/g (b)

                                    Raugi un pelējuma sēnītes: < 100 KVV/g
                                    Koliformās baktērijas: < 100 KVV/g

                                       Escherichia coli: < 10 KVV/g

                                       Listeria monocytogenes: 25 g paraugā nekonstatē

                                       Salmonella spp.: 25 g paraugā nekonstatē

                                                (a)

                                                masas %: svara attiecība.

                                                (b)

                                                KVV: kolonijas veidojošas vienības.”


title: Komisijas Īstenošanas regula (ES) 2022/674 (2022. gada 22. aprīlis) ar kuru labo Īstenošanas regulu (ES) 2022/95, ar ko pēc termiņbeigu pārskatīšanas, kura veikta saskaņā ar Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu konkrētu Ķīnas Tautas Republikas izcelsmes dzelzs un tērauda cauruļu savienotājelementu importam, attiecinot to arī uz tādu konkrētu dzelzs un tērauda cauruļu savienotājelementu importu, kas nosūtīti no Taivānas, Indonēzijas, Šrilankas un Filipīnām, neatkarīgi no tā, vai šiem savienotājelementiem ir deklarēta šo valstu izcelsme

text:
                  25.4.2022

                  LV

                  Eiropas Savienības Oficiālais Vēstnesis

                  L 122/31

         KOMISIJAS ĪSTENOŠANAS REGULA (ES) 2022/674
         (2022. gada 22. aprīlis)
         ar kuru labo Īstenošanas regulu (ES) 2022/95, ar ko pēc termiņbeigu pārskatīšanas, kura veikta saskaņā ar Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu konkrētu Ķīnas Tautas Republikas izcelsmes dzelzs un tērauda cauruļu savienotājelementu importam, attiecinot to arī uz tādu konkrētu dzelzs un tērauda cauruļu savienotājelementu importu, kas nosūtīti no Taivānas, Indonēzijas, Šrilankas un Filipīnām, neatkarīgi no tā, vai šiem savienotājelementiem ir deklarēta šo valstu izcelsme
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (1) (pamatregula), un jo īpaši tās 11. panta 2. punktu,
         tā kā:

                     (1)

                     Ar Komisijas Īstenošanas regulu (ES) 2022/95 (2) Komisija noteica galīgo antidempinga maksājumu konkrētu Ķīnas Tautas Republikas (ĶTR) izcelsmes dzelzs un tērauda cauruļu savienotājelementu importam, attiecinot to arī uz tādu konkrētu dzelzs un tērauda cauruļu savienotājelementu importu, kas nosūtīti no Taivānas, Indonēzijas, Šrilankas un Filipīnām, neatkarīgi no tā, vai šiem savienotājelementiem ir deklarēta šo valstu izcelsme.

                     (2)

                     Ar Padomes Regulas (EK) Nr. 763/2000 (3) 1. pantu trīs Taivānas ražotāji – Chup Hsin Enterprise Co. Ltd, Niang Hong Pipe Fittings Co. Ltd un Rigid Industries Co. Ltd. – tika atbrīvoti no maksājuma paplašināšanas, jo tika konstatēts, ka minētie uzņēmumi neapiet pasākumus.

                     (3)

                     Tomēr atbrīvojums no maksājuma paplašinājuma attiecībā uz šo pašu savienotājelementu importu, ko ražo uzņēmumi Chup Hsin Enterprise Co. Ltd, Kaohsiung (Taivāna) (Taric papildu kods A098) un Nian Hong Pipe Fittings Co. Ltd, Kaohsiung (Taivāna) (Taric papildu kods A100), atcelts ar Padomes Regulu (EK) Nr. 803/2009 (4).

                     (4)

                     Īstenošanas regulas (ES) 2022/95 2. panta 1. punktā ir kļūdaini norādīts, ka tādu savienotājelementu importu, ko ražojuši uzņēmumi Chup Hsin Enterprise Co. Ltd, Kaohsiung (Taivāna) (Taric papildu kods A098) un Niang Hong Pipe Fittings Co. Ltd, Kaohsiung (Taivāna) (Taric papildu kods A100), arī turpmāk atbrīvo no antidempinga maksājumu piemērošanas.

                     (5)

                     Lai labotu 4. apsvērumā minēto kļūdu, Komisija tādēļ ir nolēmusi labot Īstenošanas regulas (ES) 2022/95 2. panta 1. punktu. Šim labojumam būtu jāstājas spēkā no dienas, kad stājas spēkā Īstenošanas regula (ES) 2022/95, proti, no 2022. gada 26. janvāra.

                     (6)

                     Šajā regulā paredzētie pasākumi ir saskaņā ar atzinumu, kuru sniegusi komiteja, kas izveidota ar pamatregulas 15. panta 1. punktu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2022/95 2. panta 1. punktu aizstāj ar šādu:

                  “1.   Galīgais antidempinga maksājums, kas ar 1. pantu noteikts Ķīnas Tautas Republikas izcelsmes importam, ar šo tiek attiecināts arī uz tādu pašu savienotājelementu importu (kurus patlaban klasificē ar Taric kodiem: 7307931191; 7307931991; 7307998092), kuri nosūtīti no Taivānas (Taric papildu kods A999), neatkarīgi no tā, vai tiem deklarēta Taivānas izcelsme, izņemot savienotājelementus, ko ražojuši uzņēmumi Rigid Industries Co. Ltd, Kaohsiung (Taivāna) (Taric papildu kods A099).”

            2. pants
            Dalībvalstu muitas dienesti labo no 2022. gada 26. janvāra pieņemtās muitas deklarācijas, uz kurām attiecas šīs regulas 1. pants, un ar atpakaļejošu spēku iekasē antidempinga maksājumus par tādu savienotājelementu importu, kurus ražojuši uzņēmumi Chup Hsin Enterprise Co. Ltd, Kaohsiung (Taivāna) (Taric papildu kods A098) un Niang Hong Pipe Fittings Co. Ltd, Kaohsiung (Taivāna) (Taric papildu kods A100).

            3. pants
            Šī regula stājas spēkā ar atpakaļejošu datumu no 2022. gada 26. janvāra.
            Šī regula uzliek saistības kopumā un ir tieši piemērojama visās dalībvalstīs.

            Briselē, 2022. gada 22. aprīlī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 176, 30.6.2016., 21. lpp.

            (2)  Komisijas Īstenošanas regula (ES) 2022/95 (2022. gada 24. janvāris), ar ko pēc termiņbeigu pārskatīšanas, kura veikta saskaņā ar Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu konkrētu Ķīnas Tautas Republikas izcelsmes dzelzs un tērauda cauruļu savienotājelementu importam, attiecinot to arī uz tādu konkrētu dzelzs un tērauda cauruļu savienotājelementu importu, kas nosūtīti no Taivānas, Indonēzijas, Šrilankas un Filipīnām, neatkarīgi no tā, vai šiem savienotājelementiem ir deklarēta šo valstu izcelsme (OV L 16, 25.1.2022., 36. lpp.).

            (3)  Padomes Regula (EK) Nr. 763/2000 (2000. gada 10. aprīlis), ar kuru paplašina galīgo antidempinga maksājumu, kurš noteikts ar Regulu (EK) Nr. 584/96 attiecībā uz dažu Ķīnas Tautas Republikas izcelsmes dzelzs vai tērauda cauruļu savienotājelementu importu, kas nosūtīts no Taivānas, neatkarīgi no tā, vai tie deklarēti kā Taivānas izcelsmes vai ne, un izbeidz izmeklēšanu attiecībā uz importu no trim Taivānas eksportētājiem (OV L 94, 14.4.2000., 1. lpp.).

            (4)  Padomes Regula (EK) Nr. 803/2009 (2009. gada 27. augusts), ar ko nosaka galīgu antidempinga maksājumu dažu veidu dzelzs un tērauda cauruļu savienotājelementu importam, kuru izcelsme ir Ķīnas Tautas Republikā un Taizemē un kuri nosūtīti no Taivānas, neatkarīgi no tā, vai ir norādīta to izcelsme Taivānā, un ar ko atceļ atbrīvojumu, kas piešķirts Chup Hsin Enterprise Co. Ltd un Nian Hong Pipe Fittings Co. Ltd (OV L 233, 4.9.2009., 1. lpp.).


title: Komisijas Īstenošanas regula (ES) 2019/1313 (2019. gada 2. augusts) par atļauju lietot Bacillus amyloliquefaciens (NRRL B-50508), Bacillus amyloliquefaciens (NRRL B-50509) un Bacillus subtilis (NRRL B-50510) preparātu par barības piedevu nobarojamām cūkām un retāk audzētām nobarojamu cūku sugām (atļaujas turētājs Cargill Incorporated, ko pārstāv Provimi Holding BV) (Dokuments attiecas uz EEZ.)

text:
                  5.8.2019

                  LV

                  Eiropas Savienības Oficiālais Vēstnesis

                  L 205/1

         KOMISIJAS ĪSTENOŠANAS REGULA (ES) 2019/1313
         (2019. gada 2. augusts)
         par atļauju lietot Bacillus amyloliquefaciens (NRRL B-50508), Bacillus amyloliquefaciens (NRRL B-50509) un Bacillus subtilis (NRRL B-50510) preparātu par barības piedevu nobarojamām cūkām un retāk audzētām nobarojamu cūku sugām (atļaujas turētājs Cargill Incorporated, ko pārstāv Provimi Holding BV)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju Bacillus amyloliquefaciens (NRRL B-50508), Bacillus amyloliquefaciens (NRRL B-50509) un Bacillus subtilis (NRRL B-50510) preparātam. Šim pieteikumam bija pievienotas minētās regulas 7. panta 3. punktā prasītās ziņas un dokumenti.

                     (3)

                     Pieteikums attiecas uz atļauju lietot Bacillus amyloliquefaciens (NRRL B-50508), Bacillus amyloliquefaciens (NRRL B-50509) un Bacillus subtilis (NRRL B-50510) preparātu par barības piedevu nobarojamām cūkām un retāk audzētām nobarojamu cūku sugām; to paredzēts klasificēt piedevu kategorijā “zootehniskās piedevas”.

                     (4)

                     Eiropas Pārtikas nekaitīguma iestāde (“Iestāde”) 2019. gada 27. februāra atzinumā (2) secināja, ka ierosinātajos lietošanas apstākļos Bacillus amyloliquefaciens (NRRL B-50508), Bacillus amyloliquefaciens (NRRL B-50509) un Bacillus subtilis (NRRL B-50510) preparātam nav nelabvēlīgas ietekmes uz dzīvnieku veselību vai vidi. Tā arī secināja, ka piedeva tiek uzskatīta par potenciālu elpceļu sensibilizatoru, pat ja tās putekļu veidošanas potenciāls ir zems, un ka nevar izdarīt secinājumus par piedevas izraisītu ādas vai acu sensibilizāciju vai kairinājumu. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde arī secināja, ka piedeva ieteiktajā devā var būt iedarbīga, lai uzlabotu nobarojamu cūku barošanas efektivitātes koeficientu, un ka šo secinājumu var attiecināt arī uz retāk audzētām nobarojamu cūku sugām. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                        Bacillus amyloliquefaciens (NRRL B-50508), Bacillus amyloliquefaciens (NRRL B-50509) un Bacillus subtilis (NRRL B-50510) preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot, kā norādīts šīs regulas pielikumā.

                     (6)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 2. augustā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  EFSA Journal 2019; 17(3):5647.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas termiņa beigas

                        KVV uz kg kompleksās barības ar mitruma saturu 12 %

                           Kategorija: zootehniskās piedevas. Funkcionālā grupa: zarnu floras stabilizatori

                        4b1893

                           Cargill Incorporated, ko pārstāv Provimi Holding BV

                           Bacillus amyloliquefaciens NRRL B-50508, Bacillus amyloliquefaciens NRRL B-50509 un

                           Bacillus subtilis NRRL B-50510

                           Piedevas sastāvs

                           Bacillus amyloliquefaciens NRRL B-50508, Bacillus amyloliquefaciens NRRL B-50509 un Bacillus subtilis NRRL B-50510 preparāts, kas satur vismaz: Bacillus spp. 2,5 × 109 KVV/g (attiecība 1:1:1)
                        Pulvera formā

                           Aktīvās vielas raksturojums

                           Bacillus amyloliquefaciens NRRL B-50508, Bacillus amyloliquefaciens NRRL B-50509 un Bacillus subtilis NRRL B-50510 dzīvotspējīga spora

                           Analītiskā metode
                            (1)

                        Identificēšanai: pulsējošā lauka gēla elektroforēze (PFGE).
                        Uzskaitīšanai barības piedevā, premiksos un barībā: Petri trauciņa un uztriepuma metode ar triptona–sojas agara barotni (EN 15784)

                        Nobarojamās cūkas
                        Mazāk izplatītu sugu nobarojamās cūkas

                        —

                        1,5 × 108

                        —

                                    1.

                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu un ādas aizsarglīdzekļus.

                        2029. gada 25. augusts

               (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2019/1314 (2019. gada 2. augusts), ar ko atbilstoši Eiropas Parlamenta un Padomes Regulai (ES) 2015/2283 atļauj mainīt jaunā pārtikas produkta – no Escherichia coli K-12 iegūtas lakto-N-neotetraozes – specifikācijas un groza Komisijas Īstenošanas regulu (ES) 2017/2470 (Dokuments attiecas uz EEZ.)

text:
                  5.8.2019

                  LV

                  Eiropas Savienības Oficiālais Vēstnesis

                  L 205/4

         KOMISIJAS ĪSTENOŠANAS REGULA (ES) 2019/1314
         (2019. gada 2. augusts),
         ar ko atbilstoši Eiropas Parlamenta un Padomes Regulai (ES) 2015/2283 atļauj mainīt jaunā pārtikas produkta – no Escherichia coli K-12 iegūtas lakto-N-neotetraozes – specifikācijas un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienībā tirgū drīkst laist tikai atļautus jaunos pārtikas produktus, kuri ir iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisijai jāiesniedz projekts īstenošanas aktam, ar ko jaunu pārtikas produktu atļauj laist Savienības tirgū un atjaunina Savienības sarakstu.

                     (4)

                     Ar Komisijas Īstenošanas lēmumu (ES) 2016/375 (3) atbilstoši Eiropas Parlamenta un Padomes Regulai (EK) Nr. 258/97 (4) tika atļauts ķīmiski sintezēto lakto-N-neotetraozi laist tirgū kā jaunu pārtikas produktu sastāvdaļu.

                     (5)

                     2016. gada 1. septembrī uzņēmums Glycom A/S (“pieteikuma iesniedzējs”) saskaņā ar Regulas (EK) Nr. 258/97 5. pantu informēja Komisiju par savu nodomu laist tirgū no Escherichia coli K-12 celma iegūtu mikrobiālas izcelsmes lakto-N-neotetraozi kā jaunu pārtikas produktu sastāvdaļu.

                     (6)

                     Pieteikuma iesniedzējs paziņojumā Komisijai saskaņā ar Regulas (EK) Nr. 258/97 3. panta 4. punktu iesniedza arī Īrijas kompetentās iestādes izdotu ziņojumu, kurā, pamatojoties uz pieteikuma iesniedzēja iesniegtajiem zinātniskajiem pierādījumiem, secināts, ka no Escherichia coli K-12 celma iegūta lakto-N-neotetraoze ir būtībā līdzvērtīga sintētiskajai lakto-N-neotetraozei, kas atļauta ar Komisijas Īstenošanas lēmumu (ES) 2016/375. Tāpēc mikrobiālas izcelsmes lakto-N-neotetraoze tika iekļauta jauno pārtikas produktu Savienības sarakstā.

                     (7)

                     2018. gada 18. decembrī pieteikuma iesniedzējs saskaņā ar Regulas (ES) 2015/2283 10. panta 1. punktu lūdza mainīt no Escherichia coli K-12 celma iegūtās lakto-N-neotetraozes specifikācijas, lai samazinātu lakto-N-neotetraozes ražošanas procesa enerģētisko un vidisko slodzi un vienas saražotās vienības izmaksas. Izmaiņas attiecas uz lakto-N-neotetraozes līmeņa samazināšanu no 92 % (vai vairāk) uz 80 % (vai vairāk) un jaunajā pārtikas produktā esošo mazāk svarīgo saharīdu līmeņu paaugstināšanu, proti, D-laktozes līmeņa paaugstināšanu no maksimums 3,0 % līdz maksimums 10,0 % un para-lakto-N-neoheksaozes līmeņa paaugstināšanu no maksimums 3,0 % līdz maksimums 5,0 %.

                     (8)

                     Lai nodrošinātu, ka pēc iepriekš minēto izmaiņu ieviešanas specifikācijās jaunā pārtikas produkta kopējā tīrības pakāpe joprojām ir tikpat augsta kā pašlaik atļautajai lakto-N-neotetraozei, pieteikuma iesniedzējs ierosina, lai lakto-N-neotetraozes un mazāk svarīgo saharīdu (D-laktoze, lakto-N-trioze II, para-lakto-N-neoheksaoze un lakto-N-neotetraozes fruktozes izomērs) līmeņu summa jaunajā pārtikas produktā būtu 92,0 % vai lielāka.

                     (9)

                     Prasītās izmaiņas jaunā pārtikas produkta specifikācijās ir saistītas ar izmaiņām tā ražošanas procesā, kas nozīmē, ka attīrīšana, kristalizējot, tiek aizstāta ar žāvēšanu ar izsmidzināšanu, ko pašlaik izmanto, lai no Escherichia coli K-12 celma iegūtu lakto-N-neotetraozi. Tāpēc pieteikuma iesniedzējs lūdzis atļauto jauno pārtikas produktu Savienības sarakstā ierakstu par mikrobiālas izcelsmes lakto-N-neotetraozi grozīt tā, lai atspoguļotu minētās izmaiņas, kas saistītas ar ražošanas procesā ietilpstošo attīrīšanas posmu.

                     (10)

                     Komisija uzskatīja, ka pieprasītie grozījumi, kas saistīti ar atļautā jaunā pārtikas produkta saharīdiem, kuri ir arī cilvēka piena sastāvdaļas, un kas paredz saglabāt kopumā lielu minēto un citu jaunajā pārtikas produktā esošo mazāk svarīgo saharīdu summu, nemaina drošības apsvērumus, kas bija pamatā sintētiskās lakto-N-neotetraozes un no Escherichia coli K-12 celma iegūtas lakto-N-neotetraozes atļaujai, un tāpēc nav nepieciešams apspriesties ar Eiropas Pārtikas nekaitīguma iestādi.

                     (11)

                     Ņemot vērā iepriekšminētos apsvērumus, pieprasītās izmaiņas atbilst Regulas (ES) 2015/2283 12. panta 1. punktam. Tāpēc ir lietderīgi jaunā pārtikas produkta – mikrobiālas izcelsmes lakto-N-neotetraozes, kas iegūta no Escherichia coli K-12 celma, – specifikācijas grozīt atbilstoši ierosinātajiem lakto-N-neotetraozes, D-laktozes un para-lakto-N-neoheksaozes līmeņiem un lakto-N-neotetraozes un mazāk svarīgo saharīdu (D-laktoze, lakto-N-trioze II, para-lakto-N-neoheksaoze un lakto-N-neotetraozes fruktozes izomērs) kopējiem līmeņiem.

                     (12)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauto jauno pārtikas produktu Savienības sarakstā, kas paredzēts Regulas (ES) 2015/2283 6. pantā, ierakstu par vielu lakto-N-neotetraoze, kas iegūta no Escherichia coli K-12 celma, groza, kā norādīts šīs regulas pielikumā.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 2. augustā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Komisijas 2016. gada 11. marta Īstenošanas lēmums (ES) 2016/375, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū lakto-N-neotetraozi kā jaunu pārtikas produktu sastāvdaļu (OV L 70, 16.3.2016., 22. lpp.).

            (4)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            PIELIKUMS
            Īstenošanas regulas (ES) 2017/2470 2. tabulā (Specifikācijas) ierakstu par vielu “Lakto-N-neotetraoze (no mikrobiāla avota)” aizstāj ar šādu:

                           “Lakto-

                                 N

                              -neotetraoze

                              (no mikrobiāla avota)

                              Definīcija

                           Ķīmiskais nosaukums: β-D-galaktopiranozil-(1→4)-2-acetamido-2-dezoksi-β-D-glikopiranozil-(1→3)-β-D-galaktopiranozil-(1→4)-D-glikopiranoze
                           Ķīmiskā formula: C26H45NO21

                              CAS Nr.: 13007-32-4
                           Molekulmasa: 707,63 g/mol

                              Avots

                           Ģenētiski modificēts Escherichia coli celms K-12

                              Apraksts

                           Lakto-N-neotetraoze ir balts līdz netīri balts pulveris, ko iegūst mikrobioloģiskā procesā.

                              Tīrība

                           Pamatviela (bezūdens): ≥ 80 %
                           D-laktoze: ≤ 10,0 %
                           Lakto-N-trioze II: ≤ 3,0 %

                              para-lakto-N-neoheksaoze: ≤ 5,0 %
                           Lakto-N-neotetraozes fruktozes izomērs: ≤ 1,0 %
                           Saharīdu summa (lakto-N-neotetraoze, D-laktoze, lakto-N-trioze II, para-lakto-N-neoheksaoze, lakto-N-neotetraozes fruktozes izomērs): ≥ 92 %
                           pH (20 °C, 5 % šķīdums): 4,0–7,0
                           Ūdens: ≤ 9,0 %
                           Sulfātpelni: ≤ 0,4 %
                           Šķīdinātāju atlikums (metanols): ≤ 100 mg/kg
                           Proteīnu atlikums: ≤ 0,01 %

                              Mikrobioloģiskie kritēriji

                           Kopējais aerobo mezofilo baktēriju skaits: ≤ 500 KVV/g
                           Rauga sēnītes: ≤ 10 KVV/g
                           Pelējuma sēnītes: ≤ 10 KVV/g
                           Endotoksīnu atlikums: ≤ 10 EV/mg

                           KVV: kolonijas veidojošās vienības; EV: endotoksīnu vienības.”


title: Padomes Īstenošanas regula (ES) 2019/1337 (2019. gada 8. augusts), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2019/24

text:
                  9.8.2019

                  LV

                  Eiropas Savienības Oficiālais Vēstnesis

                  L 209/1

         PADOMES ĪSTENOŠANAS REGULA (ES) 2019/1337
         (2019. gada 8. augusts),
         ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2019/24
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (1), un jo īpaši tās 2. panta 3. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2019. gada 8. janvārī pieņēma Īstenošanas regulu (ES) 2019/24 (2), ar kuru īsteno 2. panta 3. punktu Regulā (EK) Nr. 2580/2001 un izveido atjauninātu to personu, grupu un vienību sarakstu, uz kurām attiecas Regula (EK) Nr. 2580/2001 (“saraksts”).

                     (2)

                     Padome praktisko iespēju robežās visām personām, grupām un vienībām ir sniegusi pamatojumu, kāpēc tās ir ietvertas sarakstā.

                     (3)

                     Publicējot paziņojumu Eiropas Savienības Oficiālajā Vēstnesī, Padome informēja sarakstā uzskaitītās personas, grupas un vienības par to, ka tā ir nolēmusi arī turpmāk atstāt tās sarakstā. Attiecīgajām personām, grupām un vienībām Padome paziņoja arī to, ka ir iespējams pieprasīt Padomes pamatojumu, kādēļ tās ir iekļautas sarakstā, ja tās tādu pamatojumu vēl nav saņēmušas.

                     (4)

                     Padome ir pārskatījusi sarakstu, kā prasīts Regulas (EK) Nr. 2580/2001 2. panta 3. punktā. Veicot minēto pārskatīšanu, Padome ņēma vērā attiecīgo personu un vienību iesniegtos apsvērumus, kā arī atjaunināto informāciju, kas saņemta no kompetentajām valsts iestādēm par sarakstā iekļauto personu un vienību statusu valsts līmenī.

                     (5)

                     Padome ir pārliecinājusies, ka Padomes Kopējās nostājas 2001/931/KĀDP (3) 1. panta 4. punktā minētās kompetentās iestādes ir pieņēmušas lēmumus attiecībā uz visām sarakstā iekļautajām personām, grupām un vienībām par to, ka tās ir bijušas iesaistītas terora aktos Kopējās nostājas 2001/931/KĀDP 1. panta 2. un 3. punkta nozīmē. Padome ir arī secinājusi, ka tām personām, grupām un vienībām, uz kurām attiecas Kopējās nostājas 2001/931/KĀDP 2., 3. un 4. pants, būtu jāturpina piemērot Regulā (EK) Nr. 2580/2001 paredzētos īpašos ierobežojošos pasākumus.

                     (6)

                     Saraksts būtu attiecīgi jāatjaunina, un būtu jāatceļ Īstenošanas regula (ES) 2019/24,

               IR PIEŅĒMUSI ŠO REGULU.

            1. pants
            Regulas (EK) Nr. 2580/2001 2. panta 3. punktā paredzētais saraksts ir izklāstīts šīs regulas pielikumā.

            2. pants
            Īstenošanas regula (ES) 2019/24 ar šo tiek atcelta.

            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 8. augustā

                  Padomes vārdā –

                  priekšsēdētāja

               T. TUPPURAINEN

            (1)  OV L 344, 28.12.2001., 70. lpp.

            (2)  Padomes Īstenošanas regula (ES) 2019/24 (2019. gada 8. janvāris), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2018/1071 (OV L 6, 9.1.2019., 2. lpp.)

            (3)  Padomes Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).

            PIELIKUMS

               1. PANTĀ MINĒTO PERSONU, GRUPU UN VIENĪBU SARAKSTS

            I.   PERSONAS

                        1.

                           ABDOLLAHI, Hamed (jeb Mustafa Abdullahi), dzimis 11.8.1960. augustā Irānā. Pases Nr.: D9004878.

                        2.

                           AL-NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis.

                        3.

                           AL YACOUB, Ibrahim Salih Mohammed, dzimis 16.10.1966. Tarut (Saūda Arābija), Saūda Arābijas pilsonis.

                        4.

                           ARBABSIAR, Manssor (jeb Mansour Arbabsiar), dzimis 6.3.1955. vai 15.3.1955. Irānā. Irānas un ASV valstspiederīgais. Pases Nr.: C2002515 (Irāna); pases Nr.: 477845448 (ASV). Valstspiederīgā identitātes numurs: 07442833, derīguma termiņš līdz 15.3.2016. (ASV izdota vadītāja apliecība).

                        5.

                           ASADI, Assadollah, dzimis 22.12.1971. Teherānā (Irāna), Irānas valstspiederīgais. Irānas diplomātiskās pases Nr.: D9016657.

                        6.

                           BOUYERI, Mohammed (jeb Abu ZUBAIR, jeb SOBIAR, jeb Abu ZOUBAIR), dzimis 8.3.1978. Amsterdamā (Nīderlande).

                        7.

                           EL HAJJ, Hassan Hassan, dzimis 22.3.1988. Zaghdraiya, Sidon, Libānā, Kanādas pilsonis. Pases numurs: JX446643 (Kanāda).

                        8.

                           HASHEMI MOGHADAM, Saeid, dzimis 6.8.1962. Teherānā (Irāna), Irānas valstspiederīgais. Pases numurs: D9016290, derīga līdz 4.2.2019.

                        9.

                           IZZ-AL-DIN, Hasan (jeb GARBAYA, Ahmed, jeb SA-ID, jeb SALWWAN, Samir), Libāna, dzimis 1963. gadā Libānā, Libānas pilsonis.

                        10.

                           MELIAD, Farah, dzimis 5.11.1980. Sidnejā (Austrālija), Austrālijas pilsonis. Pases numurs: M2719127 (Austrālija).

                        11.

                           MOHAMMED, Khalid Shaikh (jeb ALI, Salem, jeb BIN KHALID, Fahd Bin Adballah, jeb HENIN, Ashraf Refaat Nabith, jeb WADOOD, Khalid Adbul), dzimis 14.4.1965. vai 1.3.1964. Pakistānā, pases Nr.: 488555.

                        12.

                           ȘANLI, Dalokay (jeb Sinan), dzimis 13.10.1976. Pülümür (Turcija).

                        13.

                           SHAHLAI, Abdul Reza (jeb Abdol Reza Shala'i, jeb Abd-al Reza Shalai, jeb Abdorreza Shahlai, jeb Abdolreza Shahla'i, jeb Abdul-Reza Shahlaee, jeb Hajj Yusef, jeb Haji Yusif, jeb Hajji Yasir, jeb Hajji Yusif, jeb Yusuf Abu-al-Karkh), dzimis aptuveni 1957. gadā Irānā. Adreses: 1) Kermanshah, Irāna; 2) Mehran militārā bāze, Ilam province, Irāna.

                        14.

                           SHAKURI, Ali Gholam, dzimis aptuveni 1965. gadā Teherānā, Irāna.

                        15.

                           SOLEIMANI, Qasem (jeb Ghasem Soleymani, jeb Qasmi Sulayman, jeb Qasem Soleymani, jeb Qasem Solaimani, jeb Qasem Salimani, jeb Qasem Solemani, jeb Qasem Sulaimani, jeb Qasem Sulemani), dzimis 11.3.1957. Irānā. Irānas valstspiederīgais. Pases Nr.: 008827 (Irānas diplomātiskā), izdota 1999. gadā. Amats: ģenerālmajors.

                  II.   GRUPAS UN VIENĪBAS

                        1.

                        “Abu Nidal Organisation” – “ANO” (jeb “Fatah Revolutionary Council”, jeb “Arab Revolutionary Brigades”, jeb “Black September”, jeb “Revolutionary Organisation of Socialist Muslims”).

                        2.

                        “Al-Aqsa Martyrs' Brigade”.

                        3.

                        “Al-Aqsa e.V.”.

                        4.

                        “Babbar Khalsa”.

                        5.

                        “Communist Party of the Philippines”, tostarp “New People's Army” – “NPA”, Filipīnas.

                        6.

                        “Directorate for Internal Security of the Iranian Ministry for Intelligence and Security”.

                        7.

                        “Gama'a al-Islamiyya” (jeb “Al-Gama'a al-Islamiyya”) (“Islamic Group” – “IG”).

                        8.

                        “İslami Büyük Doğu Akıncılar Cephesi” – “IBDA-C” (“Great Islamic Eastern Warriors Front”).

                        9.

                        “Hamas”, arī “Hamas-Izz al-Din al-Qassem”.

                        10.

                        “Hizballah Military Wing” (jeb “Hezbollah Military Wing”, jeb “Hizbullah Military Wing”, jeb “Hizbollah Military Wing”, jeb “Hezballah Military Wing”, jeb “Hisbollah Military Wing”, jeb “Hizbu'llah Military Wing”, jeb “Hizb Allah Military Wing”, jeb “Jihad Council” (un visas vienības tā pakļautībā, tostarp Ārējās drošības organizācija (External Security Organisation)).

                        11.

                        “Hizbul Mujahideen” – “HM”.

                        12.

                        “Khalistan Zindabad Force” – “KZF”.

                        13.

                        “Kurdistan Workers' Party” – “PKK” (jeb “KADEK”, jeb “KONGRA-GEL”).

                        14.

                        “Liberation Tigers of Tamil Eelam” – “LTTE”.

                        15.

                        “Ejército de Liberación Nacional” (“National Liberation Army”).

                        16.

                        “Palestinian Islamic Jihad” – “PIJ”.

                        17.

                        “Popular Front for the Liberation of Palestine” – “PFLP”.

                        18.

                        “Popular Front for the Liberation of Palestine – General Command” (jeb “PFLP – General Command”).

                        19.

                        “Devrimci Halk Kurtuluș Partisi-Cephesi” – “DHKP/C” (jeb “Devrimci Sol” (“Revolutionary Left”), jeb “Dev Sol”) (“Revolutionary People's Liberation Army/Front/Party”).

                        20.

                        “Sendero Luminoso” – “SL” (“Shining Path”).

                        21.

                        “Teyrbazen Azadiya Kurdistan” – “TAK” (jeb “Kurdistan Freedom Falcons”, jeb “Kurdistan Freedom Hawks”).